Okresná prokuratúra Rožňava 
Nám. 1. mája, 048 01 Rožňava 1 	

Sp. zn. : Pv 1135/13/8808	Rožňava, 9.4.2014
EEČ : 2-67-135-2014

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátorka Okresnej prokuratúry Rožňava
Podľa § 215 odsek 1 písmeno h Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
v XXXXX a inde, ako otec maloletých detí XXXXX a XXXXX nar. XXXXX, od mesiaca septembra 2013 doposiaľ úmyselne ničím neprispel na ich výživu, hoci rozsudkom Okresného súdu v XXXXX sp. zn. XXXXX zo dňa 13.08.2009 bol zaviazaný prispievať na ich výživu po XXXXX € mesačne na každé XXXXX, v dôsledku čoho za uvedené obdobie dlhuje na výživnom sumu vo výške XXXXX € matke maloletých, XXXXX, 

lebo zanikla trestnosť činu

Odôvodnenie:
Uznesením povereného príslušníka Obvodného oddelenia PZ v XXXXX sp. zn. ČVS: ORP-XXXXX zo dňa 31.12.2013 bolo vznesené obvinenie XXXXX za prečin zanedbania povinnej výživy podľa § 207 ods. 1 Tr. zák., na tom skutkovom základe, ako je to uvedené vo výrokovej časti tohto uznesenia. 
V priebehu skráteného vyšetrovania obvinený XXXXX dňa 27.03.2014 poštovou poukážkou uhradil dlžné výživné  v plnej výške XXXXX,-€ matke maloletých, XXXXX.
Svedkyňa XXXXX vo svojej výpovedi dňa 27.03.2014 potvrdila, že obvinený jej dlžné výživné za obdobie, za ktoré je trestne stíhaný, uhradil v plnej výške a v súčasnosti nemá dlh na výživnom. Ona je zamestnaná, preto jej XXXXX deti v dôsledku neplnenia vyživovacej povinnosti obvineným núdzou netrpeli. 
Podľa § 86 písm. a) Tr. zák. trestnosť zanedbania povinnej výživy (§ 207) zaniká, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu. 
Podľa § 215 ods. 1 písm. h) Tr. por. prokurátor zastaví trestné stíhanie, ak zanikla trestnosť činu. 		
Vzhľadom k tomu, že obvinený XXXXX dodatočne splnil svoju vyživovaciu povinnosť a splnil tak podmienky ustanovenia o účinnej ľútosti, bolo potrebné trestné stíhanie zastaviť tak, ako je to uvedené vo výrokovej časti tohto uznesenia. 
Poučenie: Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Margita Klemová
prokurátorka